Kamu bisa jelasin ke aku soal Amaedola ba Faosatönia dalam bahasa nias?

Amaedola no sambua lala nitörö Nono Niha ba wama'ema ösi dödöra ba niha bö'ö na fahuhuo ira, he ba walukhasata si ero ma'ökhö simane yomo ba nomo, ma zui falukhasata ba zi lö mutötöna, ba he göi ba walukhasata ni'odödögö si mane ba gödo ma ba halöŵö hada. Fama'ema ösi dödö faoma amaedola fabö'ö ira huhuo sito'ölö. Ba huhuo sito'ölö muŵa'ö manö zi so ba dödö faoma fehede si faudu, laŵaö ia ba li Indonesia terus terang. Fama'ema ösi dödö simane lafotöi "nifamahö towa". Na amaedola tenga simanö. Ba wama'ema ösi tödö la'oguna'ö wamaedo ni'ila hörö ma sasese alua, awö da'ö muhaogö wama'oli fehede ba wanguma'ö ya'ia ena'ö ohahau dödö zamondrondrongo ba ena'ö lö tetutu dödö na so wehede famatika ma fanegu.

Baero da'ö, moguna mutöngöni wa amaedola andrö tola tobali lala famahaö ba niha, he sanandrösa ba lagu wanguma'ö ba he ba nösi niwa'ö. Duma-dumania na lategu ndraono si lö sökhi amuata, lö i'anemai'ö laŵa'ö khönia "fasala ndra'ugö", "lö sökhi gamuatamö", btn. Lategu gamuata si lö enahöi andrö faoma famaedo simane "Böi badu nidanö ba wehasuhasu" ma "Böi hulö fatuko bawa zangasio", btn. Na no mukhökhöi geluaha wamaedo simanö ba ndraono ba tetötöna wa mangera-ngera ira ma niha samondrondrongo irege aboto ba dödöra zamösana zi fa sala ma si lö faudu ba gamuatara.

So tölu faosatö nifötöi amaedola: 1) amaedola sebua (nidunö-dunö); 2) amaedola side-ide (li Indonesia pepatah); 3) amaedola nihohoi'ö fanguma'ö (pantun, puisi).